อยู่ในวังวน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ในสัปดาห์นี้ตลาดหุ้นเปิดซื้อขายเพียง 3 วันเท่านั้น คาดดัชนีมีโอกาสอ่อนตัว แม้ว่าวันศุกร์ที่ผ่านมานักลงทุนต่างชาติจะพลิกกลับมาซื้อสุทธิจำนวน 761 ล้านบาท ก็ตาม 
มาร์เก็ตติง กล่าวว่า ดัชนีมีโอกาสอ่อนตัวลงหลังจากปลายสัปดาห์ที่ผ่านมาดัชนีบวกแรงกว่า 10 จุด ปิดที่ระดับ 763.51 จุด ท่ามกลางวิกฤตการเมือง จีนสั่งให้ธนาคารตั้งสำรองเพิ่มขึ้น กดดันตลาดหุ้นจีนและฮ่องกง แม้มีข่าวดีเรื่องความช่วยเหลือกรีซก็ตาม 
บริษัทหลักทรัพย์ (บล.) กสิกรไทย และบริษัท ศูนย์วิจัยกสิกรไทย คาดว่าดัชนีน่าจะฟื้นตัวได้ในระยะสั้น มองแนวรับที่ 757 และ 750746 ส่วนแนวต้านอยู่ที่ 770 และ 783 
นายเผดิมภพ สงเคราะห์ กรรมการผู้จัดการ สายงานจัดการเงินทุนบุคคล บล.กสิกรไทย กล่าวว่า ระยะสั้นดัชนีหุ้นมีโอกาสรีบาวด์ได้ตามความช่วยเหลือกรีซจากหลายประเทศ และกำไรไตรมาส 1/2553 ของบริษัทจดทะเบียน (บจ.) 
ในช่วงนี้แนะนำให้ลงทุนหุ้นกลุ่มชิ้นส่วนอิเล็กทรอนิกส์ เช่น บริษัท เดลต้า อีเลคโทรนิคส์ (DELTA) บริษัท ฮานา ไมโครอิเล็คโทรนิคส์ (HANA) กลุ่มอสังหาริมทรัพย์ อาทิ บริษัท ศุภาลัย (SPALI) บริษัท ควอลิตี้เฮ้าส์ (QH) และหุ้นขนาดใหญ่ เช่น บริษัท ปตท. สำรวจและผลิตปิโตรเลียม (PTTEP) บริษัท ปตท. เคมิคอล (PTTCH)
ส่วนแนวโน้มต่อไปตลาดจะเผชิญกับ 4 ปัจจัยเสี่ยง คือ 1.ผลประกอบการไตรมาส 2 ของแต่ละบริษัทปรับตัวลดลงตามเศรษฐกิจ 2.เศรษฐกิจในยุโรปยังไม่ฟื้นตัว อาจส่งผลต่อหุ้นกลุ่มโภคภัณฑ์ 3.สหรัฐปรับขึ้นดอกเบี้ยเร็วขึ้น ส่งผลต่อราคาสินค้าโภคภัณฑ์ และ 4.หากกฎหมายปฏิรูประบบสถาบันการเงินสหรัฐผ่านความเห็นชอบ อาจทำให้กองทุนเก็งกำไรต้องลดการลงทุนในสินทรัพย์เสี่ยงลง อาจเห็นจุดต่ำสุดของดัชนีหุ้นไทยในช่วงไตรมาส 3 โดยมีแนวรับระยะยาวอยู่ที่ 670680 จุด